תחנת החלל אורורה

תחנת החלל אורורה הייתה קונספט לתחנת חלל מסחרית פרטית במסלול נמוך בחלל, שלא צלח.

על הקמתה הוכרז ב-5 במרץ 2018 על ידי אוריון ספאן, חברת סטארט-אפ בתחום התעופה והחלל בקליפורניה, ארצות הברית במימון Pear Venture וברקלי SkyDeck.Luxury Space Hotel to Launch in 2021 Mike Wall, Space.com 6 April 2018First luxury hotel in space announced Maureen O'Hare, CNN News 5 April 2018

פרנק בונגר, המייסד והמנכ"ל של אוריון ספאן, הצהיר כי תחנת אורורה תציע לתיירי החלל שהות של 12 ימים תמורת 9.5 מיליון דולר. לדבריו, הקונספט העיצובי הוא כזה שהתחנה לא תדרוש פעילויות חוץ (טיולי חלל) לצורך הרכבה ותפעול. אוריון ספאן מתכננת לתכנן, לבדוק ולבנות את התחנה ביוסטון, טקסס . החברה טרם חתמה על חוזה שיגור, אך הצהירה כי תחנה מסחרית זו תוצב במסלול נמוך של כדור הארץ בשנת 2021, ותתחיל לקלוט נוסעים בשנת 2022. בונגר אמר שהנוסעים יידרשו להשלים תוכנית אימונים של שלושה חודשים לפני ההשקה. האורחים יוכלו לצוף, להסתכל מהחלונות, לתרגל הידרופוניקה ולשחק ב"סיפון הולוגרמה ".This luxury space hotel could be up and running in four years NBC News 5 April 2018

תחנת החלל אורורה הייתה אמורה להיבנות מיחידת ליבה - גליל באורך של 13 מטרים ובקוטר ארבעה מטרים (לשם השוואה, תחנת החלל הבינלאומית היא באורך 109 מטרים), ובה יהיה מקום לשישה אנשים, מתוכם שני אנשי צוות וארבעה תיירים. נפח התא שתוכנן היה כ-160 מ"מ, כגודל תא נוסעים של מטוס פרטי. מלון החלל היה אמור להיות ברוחב 4 מטרים ובאורך 11 מטרים, ולהכיל סוויטות עם מיטות, שירות אינטרנט מהיר, ומטבח איכותי.

לא נחתם חוזה שיגור לפריסת המודולים או כלי רכב מאוישים,Startup announces plans for low-cost commercial space station Jeff Foust, SpaceNews 5 April 2018 ובנייתם לא החלה, אך נציגיו טענו שהוא יושק ב-2021. במרץ 2021 הודיע האתר כי הם הפסיקו את הפעילות והחזירו את כל ההשקעות.

הערות שוליים

קטגוריה:תחנות חלל
קטגוריה:חקר החלל: מיזמים עתידיים
קטגוריה:תיירות חלל